Shel Silverstein
Shel Silverstein var en amerikansk forfatter, tegner, sangskriver, musiker og sanger. Silverstein skrev og tegnede i begyndelsen af 1960'erne for månedsmagasinet Playboy. Fra 1963 skrev han børnebøger og blev en af USA's bedst sælgende forfattere med bl.a. The Giving Tree (1964). Som sangskriver havde han et samarbejde med rockgruppen Dr. Hook; bl.a. var alle sangene på deres plade Sloppy Seconds (1972) skrevet af ham.